ACHOUR R., yenna-d asemmad arusrid d isem deg waddad amaruz yettili s tenzeɣt « i » deffir n unuddus amseɣru umyig. Asezwer n usemmad-agi arusrid, tettbeddil twuri-ines, mi ara yuɣal ɣer tazwara n tefyirt, yettuɣal d anammal n usentel deg waddad ilelli, yettruḥu waddad amaruz, tɣelli tenzeɣt. Asemmad yettuɣal d anammal n usentel, yettili s umqim awsil n umyag yesɛa tawuri n usemmad arusrid.